Сара Бломквист

Сара Бломквист Јанг — шведска модна манекенка и стопанственичка. 

 Ран живот 
Таа пораснала во оддалечено село во Шведска, во комплекс за уметници, како најмала од петте деца. Нејзините родители биле боемски уметници кои биле дел од шведскиот „Зелен бран“, луѓе кои ги напуштиле големите градови за да живеат во селата во 1980-тите. Како дел од нивните боемски ставови, ако имале избор помеѓу купување нов телевизор или патување со ранци низ Азија, тие би го избрале второто. Сепак, како млада, самата Бломквист имала желба да заработи многу пари и мислела дека може да стане хирург или адвокат.

 Кариера 
Бломквист била извидена од Стокхолмската агенција МИКА на 13-годишна возраст, а започнала да се занимава со макенство на 15 години. Таа дебитирала како ексклузива за Прада, заедно со модели како Али Стивенс, во 2007 година.

Без да присуствува на модната недела во Њујорк, таа отишла во Лондон и Париз за да се занимава со манекенство за Луј Витон, Шанел, Дрис Ван Нотен и Александар Меквин.

Бломквист се појавила во реклами за Џил Сандер, БЦБГ Макс Азриа, Уникло, Вера Ванг, Тори Бурч, Белстаф, Живанши, Џо Фреш, Акрис, Карвен, Валентино и Мисони. 

Во 2019 година, Бломквист се вратила во Прада по седумгодишна пауза од брендот за да ја затвори модната ревија во пролетта 2020 година и се појавила во кампањата за крстарење во 2020 година. На наградите „Модел на годината“ за 2019, Бломквист го добила гласот на индустријата за „Повраток на годината“. Во 2022 година, таа се појавила на модната ревија на Прада F/W 2022 во чест на многу модели што ги користеле во изминатите две децении. Ја опишувале и како „Икона на индустријата“.

Во глумата, таа се појавила во шведскиот филм Sommarstället: „Летната куќа“.

 Личен живот 
Во 2014 година, Бломквист стапила во брак со британскиот манекенен Џереми Јанг, облечена во Валентино, во селото Коулд Спринг, Њујорк. Тие имаат син (роден 2016 година) и живееле во Португалија и Бруклин, Њујорк. Таа и нејзиниот сопруг имаат дел од сопственоста на ресторанот Скар пица.

Таа и нејзиното семејство сега живеат во Лондон. Во 2023 година Бломквист го родила нивното второ дете.

 Наводи 

 Белешки 

Категорија:Живи луѓе
Категорија:Родени во 1989 година
Категорија:Шведски глумици
Категорија:Луѓе од Карлстад
Категорија:Шведски манекенки